
72.   AARGANG 


KRISTI  GUDDOMMELIGHED. 

(Tale  af  Ældste  B.  II.  Roberts  ved  Foraarskonferencen  i  Salt  Lake 
City  den  7.  April  1923.) 

Paa  Titelbladet  til  Mormons  Bog  er  der  fremsat  en  For- 
klaring om,  hvad  Hensigten  var  med  at  skrive  Bogen.  En  Del 
af  denne  Forklaring  lyder  saaledes: 

» —  Hvilket  viser  de  Overblevne  af  Israels  Hus,  hvilke  store 
Ting  Herren  har  gjort  for  deres  Fædre,  og  for  at  de  raaa 
kunne  kende  Herrens  Pagter,  al  de  ikke  er  forskudte  til  evig 
Tid;  og  ligeledes  for  al  overbevise  Jode  og  Hedning  om,  at 
Jesus  er  Krislus,  den  evige  Gud,  og  at  han  aabenbarer  sig  for 
alle  Folk.« 

Denne  Bog  blev  publiseret  i  Foraaret  1830.  Jeg  tror  nok,  jeg 
med  Sikkerhed  tor  paastaa,  at  de,  der  paa  den  Tid  regnede  sig 
som  Kristne,  var  saa  godt  som  enige  med  Hensyn  til  Jesus 
Kristus  som  et  guddommeligt  Væsen,  og  ikke  alene  gud- 
dommelig, men  ogsaa  paa  en  eller  anden  Maade  en  Tilkende- 
givelse af  Gud  for  Verden.  Og  dog  finder  vi  i  dette  Forord  til 
Mormons  Bog  en  Udtalelse  om,  at  denne  Bog  var  bleven  skre- 

ven  og  opbevaret  for  at  komme  frem  i  de  sidste  Dage  for  at 
kundgore  for  Menneskene,  at  Jesus  Kristus  er  »den  evige 
Gud«;  og  mange  forundre  sig  sikkert  over,  at  en  saadan  Er- 
klæring som  den  anførte  skulde  være  nødvendig. 

Hvad  yderligere  Vidnesbyrd  kunde  Verden  trænge  til  end 
det,  som  findes  i  det  nye  Testamentes  Skrifter,  med  Hensyn 
til  Jesu  Kristi  Guddommelighed?  De  erindrer  uden  Tvivl  det 
Spørgsmaal,  som  Kristus  gav  Farisæerne,  med  hvem  han 
havde  været  i  Samtale.  Han  vendte  sig  til  dem  og  sagde: 
»Hvad  tykkes  eder  om  Kristus?«  menende  den  Salvede,  som 
hele  den  jodiske  Nation  ventede,  »hvis  Son  er  han?«  Og  de 
svarede  ham  straks:  »Davids«.  »Hvorledes,«  siger  Kristus, 
»kan  da  David  i  Aanden  kalde  ham  Herre,  idet  han  siger: 
Herren  sagde  til  min  Herre:  Sæt  dig  ved  min  hojre  Haand, 
indtil  jeg  faar  lagt  dine  Fjender  under  dine  Fødder.  Naar  nu 
David  kalder  ham  Herre,  hvorledes  er  han  da  hans  Son?  Og 
ingen  kunde  svare  ham  et  Ord.« 

Ved  en  anden  Lejlighed,  da  Jøderne  omringede  ham  for 
at  udspørge  ham,  sagde  han  til  dem:  »Jeg  og  Faderen,  vi  er 
ét.«  Da  tog  Jøderne  Sten  op  for  at  stene  ham.  Jesus  svarede 
dem:  Mange  gode  Gerninger  har  jeg  vist  eder  fra  min  Fader; 
for  hvilken  af  disse  Gerninger  stene  I  mig?«  Jøderne  svarede 
ham:  »For  en  god  Gerning  stene  vi  dig  ikke,  men  for  Guds- 
bespottelse, og  fordi  du,  som  er  Menneske,  gor  dig  selv  til 
Gud.«  Jesus  svarede  dem:  »Er  det  ikke  skrevet  i  eders  Lov: 
Jeg  har  sagt:  I  er  Guder?  Naar  den  nu  har  kaldt  dem  Guder, 
til  hvem  Guds  Ord  kom,  og  Skriften  kan  ikke  rokkes,  sige  I  da 
til  den,  hvem  Faderen  har  helliget  og  sendt  til  Verden:  Du 
taler  bespotteligt,  fordi  jeg  sagde:  Jeg  er  Guds  Son?  Dersom 
jeg  ikke  gør  min  Faders  Gerninger,  saa  tror  mig  ikke.  Men 
dersom  jeg  gør  dem,  saa  tror  Gerningerne,  om  I  end  ikke  ville 
tro  mig,  for  at  I  kunne  indse  og  erkende,  at  Faderen  er  i  mig 
og  jeg  i  Faderen.« 

Johannes'  Vidnesbyrd  er  af  lignende  Beskaffenhed,  nemlig: 

»I  Begyndelsen  var  Ordet,  og  Ordet  var  hos  Gud  og  Ordet 

var  Gud,«  og  videre  erklærer  han  ,  at  »alle  Ting  er  blevne  til 
ved  ham,  og  uden  ham  blev  end  ikke  én  Ting  til  af  det,  som 
er.«  »Og  Ordet  blev  Kod  og  tog  Bolig  iblandt  os,  og  vi  saa 
hans  Herlighed,  en  Herlighed,  som  en  enbaaren  Son  har  den 
fra  sin  Fader,  fuld  af  Naade  og  Sandhed.« 

Og  saaledes  kunde  man  vedblive  at  henvise  til  Skriftsteder 
i  det  Nye  Testamente,  i  hvilke  Kristus  proklameres  som  et 
med  Faderen,  og,  som  han  selv  erklærede,  i  Besiddelse  af  al 
Magt  i  Himmelen  og  paa  Jorden,  og  er  i  den  hellige  Treenig- 
hed nævnt  som  lige  med  Gud,  Faderen,  og  med  Gud,  den  Hel- 
ligaand,  idet  disse  tre  udgør  Guddommen  i  Himmelen  og  paa 
Jorden.  Og  dog,  til  Trods  for  alle  disse  Vidnesbyrd  i  det  Nye 
Testamentes  Skrifter,  lader  Gud  fremkomme  en  ny  Skrift- 
samling, Mormons  Bog,  der  indeholder  Guds  Ord  til  Fortids- 
indvaanerne  paa  det  amerikanske  Fastland.  Han  bringer 
denne  Bog  frem  og  tilkendegiver  i  denne,  at  den  vigtigste 
Hensigt  med  dens  Tilblivelse  og  Opbevarelse  er,  at  den  skal 
vidne  til  baade  Jode  og  Hedning  i  de  sidste  Dage,  at  Jesus  er 
Kristus,  den  evige  Gud. 

I  de  ostlige  Slater  i  Nordamerika  er  der  i  den  senere  Tid 
opstaaet  en  stor  Diskussion  vedrorende  dette  Emne:  Jesu 
Guddommelighed.  En  meget  bekendt  Præst  i  New  York,  Dr. 
Grant,  erklærede  i  Januar  Maaned  i  en  af  sine  Søndagsguds- 
tjenester, at  »Jesus  var  ikke  Gud«,  men  Menneske.  Hans  Bi- 
skop, William  T.  Manning,  drog  ham  straks  til  Ansvar  for 
hans  Udtalelser,  paaviste,  at  han  ikke  var  i  Harmoni  med  den 
store,  episkopale  Kirkes  Trosbekendelse  og  forlangte  ham  til 
enten  at  tilbagekalde  sine  Udtalelser  eller  fratræde  sit  Em- 
bede. Dr.  Grant  nægtede  at  fratræde,  og  uagtet  han  ved- 
blivende hævdede  som  sin  Mening,  at  Jesus  ikke  var  Gud,  saa 
fremsatte  han  dette  i  en  mindre  bestemt  Form.  I  sit  Svar  til 
Biskoppen  nojedes  han  med  at  sige,  at  han  ikke  var  over- 
bevist om  Jesu  Kristi  Guddommelighed,  og  mente,  at  de  hi- 
storiske Evangelier,  som  bedst  skildrer  hans  Liv,  ikke  til- 
lagde ham  Guddommelighed.  Det  er  en  Slags  uafgjort  Kamp 

mellem  denne  Præst  og  hans  Biskop;  men  den  aabcnbarede 
den  Kendsgerning,  at  der  var  et  betydeligt  Antal  Mennesker  i 
denne  Menighed,  der  gav  Præsten  Medhold  overfor  hans  Bi- 
skop; og  den  aabenbarede  endvidere  den  Kendsgerning,  at 
Gejstligheden  var  omtrent  ligelig  delt  vedrørende  dette  Emne. 
Dette  gav  Anledning  til  en  stor  Bevægelse,  der  strakte  sig  nd 
over  hele  Landet,  ikke  alene  blandt  Kristne,  men  ogsaa  Jø- 
derne deltog  deri.  Og  den  Opdagelse  blev  gjort,  at  ikke  mere 
end  Halvdelen  af  de,  der  bærer  Navnet  »Kristne«,  virkelig 
tror  paa  Jesus  Kristus  som  Gud.  Jeg  er  aldeles  sikker  paa,  at 
dette  er  den  almindelige  og  af  de  fleste  hyldede  Anskuelse,  at 
Kristus  blot  er  »den  profetiske  Lærer  fra  Nazareth«  og  aldeles 
ikke  Gud.  \ 

Dette  er  saa  langt,  som  jeg  ved  denne  Lejlighed  kan  gaa 
ved  Drøftelse  af  dette  Emne;  men  er  det  ikke  forunderligt, 
at  en  Bog  skulde  komme  frem  for  henved  et  Hundrede  Aar 
siden,  hvilken  skulde  bringe  et  Vidnesbyrd  om  Jesu  Kristi 
Guddommelighed,  hvilket  der  ikke  var  Tvivl  om  blandt  Men- 
neskene den  Gang,  men  som  nu  synes  at  være  forkastet  af  en 
stor  Del  af  Kristenheden? 

Jeg  takker  Gud  for,  at  han  saaledes  forudsaa  den  religiøse 
Verdens  Behøv  vedrorende  en  sand  Kundskab  om  Gud;  at 
han  bragte  frem  ud  af  Støvet  hensovede  Nationers  Vidnes- 
byrd om  den  store  centrale  Sandhed  i  den  kristne  Religion, 
den  vigtige  Kendsgerning,  at  Jesus  Kristus  er  Gud,  aabenbaret 
i  Kodet;  og  har  i  vore  Dage  mere  end  fordoblet  Vidnesbyrdet 
om,  at  Jesus  Kristus  er  Verdens  Frelser,  og  under  Faderens 
Ledelse  er  dens  Skaber  og  opholdende  Kraft;  ligeledes  den 
livgivende  Kraft,  der  giver  Liv  til  alle  Ting,  den  inspirerende, 
alkærlige  Magt,  Aabenbarelsen  af  den  Kærlighed,  som  Gud 
har  for  alle  Menneskenes  Børn,  i  hvilken  vi  kunne  haabe  paa 
de  guddommelige  Kræfters  fortsatte  Bestræbelser  paa  al 
bringe  Menneskenes  Børn  tilbage  til  Gud.  Maa  dette  Haab  gaa 
i  Opfyldelse  er  min  Bon  i  Jesu  Kristi  Navn.  Amen. 

EN  VIDENSKABSMANDS  VIDNESBYRD 
OM  GUD. 

(Den  fremragende  Fysiker  Robert  A.  Millikan  skrev  en  Artikel  i 

»Christian    Century«,    kaldet    »En    Videnskabsmand    bekender    sin 

Tro«,  af  hvilken  det  følgende  er  et  Uddrag.) 

Idet  Videnskaben  har  bragt  den  nu  almindelig  indrom- 
mede,  men  dog  endnu  ikke  afgjorte  eller  uimodsigelige 
Kendsgerning  frem  for  Lyset,  at  dette  ikke  er  en  Verden, 
hvori  Ting  sker  tilfældigt,  men  en  Verden  hele  Vejen  styret 
ved  Lov,  har  den  givet  Mennesket  den  vigtigste  og  storste  Be- 
væggrund til  at  gore  det  gode,  som  nogensinde  kunde  blive 
givet  til  ham.  Dette,  at  »hvad  el  Menneske  saar,  skal  han  og 
hoste«,  er  ikke  længere  blot  en  Bibeltekst;  det  er  en  Sandhed, 
som  er  blevet  brændt  ind  i  Menneskenes  Bevidsthed  gennem 
det  sidste  100  Aars  Studium  af  Fysik,  Kemi  og  Biologi.  Viden- 
skaben lærer  altsaa  ikke  alene,  at  Gud  er  god,  men  den  for- 
syner Mennesket  med  den  mest  uforlignelige  Lyst  og  Vilje  til 
at  harmonere  med  det  gode  og  ædle,  som  Gud  har  lagt  for 
Dagen  i  Naturen.  Den  lærer  ham  ikke  alene,  at  Sygdom  avler 
Sygdom,  men  ogsaa,  i  hvert  Fald  slutningsvist,  at  Had  frem- 
kalder Had,  at  Uærlighed  fremmer  Uærlighed,  at  »Syndens 
Sold  er  Dod«,  og  paa  den  anden  Side,  at  Kærlighed  skaber 
Kærlighed.  Den  lærer  ham,  at  de  moralske  Love  og  de  fysiske 
Love  alle  i  lige  høj  Grad  er  Naturens  Love,  og  at  en  Over- 
trædelse af  saavel  moralske  som  fysiske  Love  leder  til  Ulykke. 

Som  Slutning  af  denne  korte  Fremstilling  af  en  Viden- 
skabsmands Tro,  lad  mig  henfore  til  en  Begivenhed  og  frem- 
sætte et  Sporgsmaal. 

I  Foraaret  1912  kolliderede  det  store  Skib  »Titanic«  med  et 
Isbjerg  og  var  domt  til  Undergang.  Det  var  ved  at  synke. 
Redningsbaadene  havde  ikke  Plads  til  alle.  Raabet  lod:  »Kvin- 
derne forst.«  Mændene  traadte  tilbage.  Baadene  blev  fyldte, 
og  Mændene  sank  med  Skibet.  Du  kalder  dette  en  Helte- 
gerning. Hvorfor  gjorde  de  det?  Maaske  du  svarer,  fordi  det 

var  en  paa  Havet  anerkendt  Lov,  og  at  Mændene  foretrak 
hellere  at  do  end  at  leve  efter  at  have  brudt  denne  Lov.  Tag 
saa  et  mere  ligefremt  Tilfælde,  thi  jeg  ønsker  et  mere  afgjort 
Svar.  To  Mænd  klyngede  sig  til  en  flydende  Planke,  efter  at 
Skibet  var  sunket.  Planken  kunde  ikke  holde  dem  begge  oppe. 
En  af  dem  gav  Slip  og  lod  sig  synke,  for  at  den  anden  kunde 
reddes.  Heltegerninger  af  netop  denne  Slags  fandt  Sted  Tu- 
sinder af  Gange  under  den  store  Krig.  Mænd  ofrer  deres  Liv 
for  en  Sag.  Saadanne  Begivenheder  sker  hver  Dag  i  Fredstid. 
Hvorfor  sker  det?  Fordi  Mænd  og  Kvinder  foretrækker  hellere 
at  do  end  at  leve  med  Bevidstheden  om  at  være  en  Kryster, 
med  Følelsen  af  at  have  undladt  paa  en  hæderlig  Maade  at 
spille  deres  Rolle  i  Livet.  Det  er  sandt,  at  alle  Mennesker  ikke 
er  af  denne  Slags,  men  jeg  er  Optimist  nok  til  at  tro,  at  de 
fleste  er.  Men  nu  tilbage  til  Sporgsmaalet,  hvorfor  er  de  fleste 
Mennesker  dette?  Simpelthen  fordi  de  fleste  Mennesker  tror, 
at  der  er  en  saadan  højere  Verdensorden;  at  de  er  en  Del  af 
den,  at  deres  Dod  medvirker  ved  dens  Udvikling,  kort  sagt, 
fordi  de  fleste  Mennesker  tror  paa  Gud.  Det  er  den  naturlige 
Følgeslutning,  der  uddrages  af  den  Kendsgerning,  at  Menne- 
sker er  villige  til  at  do  for  en  Sag.  De  véd  maaske  ikke,  om 
der  er  personlig  Udødelighed  for  dem  eller  ej,  men  de  véd 
med  Vished,  at  de  i  Erindringen  og  ved  deres  Indflydelse  lever 
videre;  mange  af  dem  har  endvidere  den  Tro,  at  de  lever 
videre  i  Bevidstheden,  men  i  begge  Tilfælde  er  det  en  Del  af 
den  Udviklings  Plan,  der  giver  Livet  Mening  og  Betydning. 

Med  andre  Ord.  Mennesker  af  den  Slags,  der  under  givne 
Forhold  bliver  til  Helte,  tror  paa  Gud,  tror  paa  en  Magt  i  Ver- 
den, der  forer  til  Retfærdighed.  Uden  en  saadan  Tro  er  der 
intet  Motiv  for  Heltemod  eller  for  Selvopofrelse  af  nogen  Slags 
eller  for  noget  saadant  som  Udvikling  af  Menneskenes  Idealer, 
Samvittighed  og  opadstræbende  Higen,  hvilket,  som  jeg  sagde 
før,  var  Religionens  Opgave,  thi  uden  den  er  der  intet  Grund- 
lag for  Idealer  eller  Higen,  derfor  sagde  Kelvin,  at  »tro,  paa 
Gud  er  Grundvolden  for  al  Religion«. 

Dersom  der  er  et  Menneske,  der  ikke  —  enten  gennem  hans 
religiøse  Tros  Paavirkning  eller  gennem  de  synlige  Vidnes- 
byrd, som  Verdens  Udviklingshistorie  yder  —  tror  paa  en 
uafbrudt  Aabenbarelse  af  Gud  til  Mennesket;  dersom  der  er 
et  Menneske,  der  i  ingen  af  disse  to>  Retninger  er  kommen  til 
Erkendelse  af,  at  der  er  Mening  i  og  Hensigt  med  Tilværelsen, 
dersom  der  er  en  saa  aldeles  yclerliggaaende  Pessimisme  i 
Verden,  da  onsker  jeg,  at  jeg  og  mine  kan  blive  holdt  saa 
langt  borte  som  muligt  fra  al  Bero  re  Ise  med  den.  Dersom  dette 
Livs  Skønhed,  Hensigt  og  Betydning,  som  aabenbaret  i  baade 
Videnskab  og  Religion,  er  en  blot  og  bar  Drom,  da  lad  mig 
drømme  videre  for  evigt. 


ET  SPØRGSMAAL  BESVARET. 

Vi  har  faaet  tilsendt  et  Sporgsmaal  af  følgende  Indhold: 
Modtog  Jesus  Præstedømmet  fra  Moses  og  Elias  paa  Forkla- 
relsens Bjerg?  I  en  ældre  Aargang  af  »Juvenile  Instructor< 
finder  vi  dette  Sporgsmaal  besvaret  af  Præsident  George  Q. 
Cannon  paa  følgende  Maade: 

Nej,  Jesus  Kristus  besad  allerede  da  det  hellige  Præste- 
dømme. Han  var  i  Virkeligheden  Frelsergerningens  store 
Ho j præst.  At  han  havde  dette  Præstedømme  forud  for  denne 
Begivenhed  fremgaar  af,  at  han  havde  udvalgt  og  ordineret 
12  Apostle. 

Profeten  Joseph  Smith  siger:  Frelseren,  Moses  og  Elias  gav 
Præstedømmets  Nogler  til  Peter,  Jakob  og  Johannes  paa  For- 
klarelsens Bjerg.  Læg  Mærke  til  Ordene  »Præstedømmets 
Nogler«.  Det  Sted,  hvor  Begivenheden  fandt  Sted,  gjorde  i 
dette  Øjeblik  Tjeneste  som  et  Herrens  Tempel. 

DET,  DER  GAAR  UD  AF  MUNDEN. 

Daarlige  Vaner  er  ligesom  Ukrudt;  de  synes  at  komme  af 
sig  selv,  og  de  er  meget  vanskelige  at  udrydde.  Vi  har  alle- 
sammen Vaner,  og  mange  af  dem  er  slette  Vaner.  Vi  tilegner 
os  visse  Lader,  Manerer  og  Talemaader,  som  vi  ofte  halvt 
uhevidst  har  faaet  fra  vore  Medmennesker.  Og  mærkværdig- 
vis er  det  deres  daarlige  Vaner,  vi  har  lettest  ved  at  tilegne  os. 

Alle  Mennesker  kan  ikke  tale  et  lige  pænt  Sprog;  de  mang- 
ler maaske  Gaven  dertil  eller  den  fornødne  Dannelse.  Men 
ingen  behover  at  bruge  overflødige  eller  raa  Udtryk  og  endnu 
mindre  at  bande. 

»Du  skal  ikke  tage  Herren  din  Guds  Navn  forfængelig;  thi 
Herren  skal  ikke  lade  den  være  uskyldig,  som  tager  lians 
Navn  forfængelig.«  Dette  var  Herrens  Ord  paa  Sinai  Bjerg, 
og  Jesus  gentager  denne  Lov  og  siger  ,at  »I  maa  aldeles  ikke 
sværge,  og  eders  Tale  skal  være  ja,  ja  og  nej,  nej;  hvad  der 
er  udover  dette,  er  af  det  onde.« 

Banden  og  Sværgen  ved  Djævelens  Navn,  hvilket  især 
Mændene  gor  sig  skyldig  i,  burde  være  forkasteligt  alene  af 
den  Grund,  at  Djævelen  er  »en  Logner  og  Løgnens  Fader«, 
men  ogsaa  Kvinderne  bander,  og  det  endda  værre  end  Mæn- 
dene, thi  de  bander  ved  Guds  Navn.  Dette  Navn,  for  hvilket 
Himmel  og  Jord  bæver,  og  som  Englene  bojer  sig  for  i  dy- 
beste Tilbedelse,  det  ryger  ud  af  Munden  paa  dem  ved  alle 
mulige  Lejligheder,  som  om  det  var  ingenting.  Tænk  paa  alle 
disse  »Gud  véd«,  »Herre  Gud«,  »Gudskelov«  o.  s.  v.,  der  bog- 
stavelig talt  rasler  dem  ud  af  Munden. 

»Ikke  det,  som  gaar  ind  i  Munden,  gor  Mennesket  urent, 
men  det,  som  gaar  ud,«  siger  Jesus,  og  ved  en  anden  Lejlig- 
hed erklærer  han,  at  »Mennesker  skulde  gore  Regnskab  paa 
Dommens  Dag  for  hvert  utilborligt  Ord,  som  de  taler.  <  At 
bande  og  sværge,  at  tage  Guds  Navn  forfængeligt,  er  utilbør- 
lige Ord,  som  gor  Mennesket  urent  —  som  gor  det  uskikket 
til  at  komme  i  Guds  og  hellige  Væseners  Nærhed. 

En  Statistiker  sogte  fornyligt  at  beregne,  hvor  mange  Gange 
Guds  Navn  blev  taget  forfængeligt  om  Dagen  i  de  Forenede 
Stater.  Han  havde  opholdt  sig  blandt  Mennesker  af  alle  Sam- 
fundslag og  i  alle  Livsstillinger.  Paa  Grundlag  af  sine  Iagt- 
tagelser og  ved  at  benytte  den  lavest  mulige  Gennemsnits- 
beregning kom  han  til  det  Resultat,  at  Guds  Navn  i  de  For- 
enede Stater  blev  taget  forfængeligt  145  Millioner  Gange  om 
Dagen.  Og  saa  er  de  ikke  en  Smule  værre  til  at  bande  i  Ame- 
rika, end  de  er  i  Danmark,  hvor  vi  roligt  kan  gaa  ud  fra,  al 
et  lignende  Forhold  gor  sig  gældende. 

Det  er  en  Vane,  men  det  er  en  meget  daarlig  og  sjælefor- 
dærvende  Vane,  som  burde  aflægges.  Det  er  ingen  Undskyld- 
ning at  sige:  Jeg  véd,  det  er  forkert,  men  det  slap  mig  ud  af 
Munden,  uden  at  jeg  tænkte  over  det.  Det  plejer  dog  ellers 
kun  at  være  Taabernes  Privilegium  ikke  at  vide,  hvad  de 
siger. 

Og  Sidste-Dages  Hellige  bor  frem  for  alle  andre  Mennesker 
være  rene  i  deres  Hjerter  og  rene  i  Munden.  De  har  annam- 
met Evangeliet,  Planen  til  Frelse  og  Ophojelse  i  Guds  Rige; 
de  bekender  sig  at  tro  paa  Gud,  den  evige  Fader,  paa  Jesus 
Kristus  som  Verdens  Frelser  og  Forloser,  og  med  Haab  og 
Forventning  ser  de  hen  til  et  Liv  i  Opstandelsen. 

Hos  den  Verdsligsindede  og  Vantro  er  Randen  og  Sværgen 
Tegn  paa  Udannethed  og  tillige  paa  Dumhed.  Dersom  der 
ingen  Gud  er  til,  hvorfor  saa  kalde  ham  til  Vidne  paa  Sand- 
heden af  fremsatte  Ytringer?  Men  selv  blandt  Gudsfornægtere 
anses  det  for  upassende  at  bande  —  ikke  af  religiose  Grunde, 
men  fordi  det  er  simpelt,  udannet  og  raat.  Det  er  Tegn  paa 
Uvidenhed  og  daarlig  Sprogkundskab  at  indflette  saadanne 
Eder  og  Kraftudtryk  i  Talen  i  Stedet  for  de  rigtige  Ord.  Og 
hos  troende  Mennesker  er  det  Gudsbespottelse  at  tage  Guds 
Navn  forfængeligt  —  hvis  Mennesker,  der  gor  sig  skyldige 
deri,  i  Virkeligheden  kan  kaldes  Troende. 

Den  Mand  og  Kvinde,  der  elsker  Gud  og  tror  paa  hans  Son 
Jesus  Kristus  og  hans  Frelsergerning,  vil  have  for  stor  Ag- 

telse  og  Ærbødighed  for  Guddommens  Navne  til  at  bruge  dem 
tankeløst  i  Tide  og  Utide. 

Præstedømmet  efter  Guds  Sons  Orden  blev  givet  Navnet 
det  melchizedekske  Præstedomme  af  Ærbødighed  for  det 
hojeste  Væsens  Navn.  Dette  viser,  at  vi  ogsaa  i  vore  Bønner, 
Prædiken  og  evangeliske  Handlinger  burde  være  varsomme 
med  Brugen  af  Guddommens  Navne.  Mange  har  desværre  den 
Vane  at  repetere  disse  Navne  alt  for  ofte  i  deres  Bonner  ved 
Moderne,  i  deres  Tale  og  ved  Udforeisen  af  Ordinancer  og 
Velsignelser.  Dette  bor  man  prøve  paa  at  undgaa.  Paakald 
Faderen,  saaledes  som  vor  Frelser  har  lært  os,  og  bed  din 
Bøn  eller  udfor  Handlingen  i  Jesu  Kristi  Navn.  Husk,  at  alle 
overflødige  Ord  og  Gentagelser  af  Guddommens  Navne  skal 
vi  staa  til  Regnskab  for  paa  Dommens  Dag.  J.  S.  H. 


VEJEN,  SANDHEDEN  OG  LIVET. 

(Af  Ældste  Orson  F.  Whitney  af  de  Tolvs  Raad.) 

VI. 
AANDERNES  VERDEN. 

Menneskets  Pilgrimsgang  til  Fuldkommenhed  er  en  Rejse 
med  mange  Omstigninger.  »Himmelen  naas  ikke  i  et  enkelt 
Spring.«  Aanden,  efter  at  have  »kastet  sit  jordiske  Hylster«, 
stiger  ikke  med  det  samme  til  den  evige  Herligheds  Hojder. 
Der  er  en  mellemliggende  Tilværelse,  en  Ventetilstand,  gen- 
nem hvilken  Sjælen  beredes  for  højere  Muligheder  hinsides. 

Dette  Ventested  er  Aandernes  Verden.  En  Hviletilstand  er, 
hvad  dette  Sted  menes  at  ville  være  for  de  Retfærdige,  uagtet 
»Hvile«  ikke  maa  forveksles  med  Lediggang  eller  Mangel  paa 
Beskæftigelse.  Det  kan  let  gaa  for  at  være  en  Himmel  eller 
et  Paradis,  sammenlignet  med  en  Verden  fuld  af  Lidelser  og 
Sorger,  men  dette  er  kun  relativt.  Det  er  ikke  for  meget  sagt 
—  det  er  snarere  at  sige  for  lidt  —  at  hævde,  at  der  er  ligesaa 
megen   Forskel   mellem   Aandeverdenen   og   Himmelen,   som 

mellem  det  kodelige  og  aandelige  Afsnit  af  Menneskets  Til- 
værelse. 

Aandernes  Verden  er  ikke  en  Klode  langt  borte.  Vore  Tan- 
ker behover  ikke  at  svæve  mange  Millioner  Mil  ud  i  Rummet 
for  at  finde  den.  Den  er  os  meget  nær  —  lige  rundt  omkring 
os.  Vi  behover  blot  at  træde  ud  af  Legemet,  og  vi  er  i  Aande- 
verdenen.  Ud  af  den  kom  vi,  og  til  den  gaar  vi  tilbage.  »De 
Retfærdiges  Aander«,  sagde  Joseph  Smith,  »er  ikke  langt  fra 
os«,  og  de  »kender  og  forstaar  vore  Tanker,  Folelser  og  Sinds- 
bevægelser«. Parley  P.  Pratt,  der  var  Joseph  Smiths  Discipel, 
er  endnu  mere  tydelig  i  sine  Udtalelser.  Aandeverdenen,  siger 
han,  »er  paa  selve  denne  Planet,  hvor  vi  er  født«,  og  han  til— 
fojer  folgende  Forklaring:  «Jorden  og  de  andre  Planeter  af 
samme  Orden  har  deres  indre  eller  aandelige  Sfærer  saa  vel 
som  deres  ydre  eller  fysiske.  Den  ene  er  befolket  med  kødelige 
Legemer,  den  anden  med  Aander.« 

Læren  om  Jorden  som  en  ydre  fysisk  og  indre  aandelig 
Sfære  er  en  Gentagelse  af  den  vigtige  Læresætning  om  Dua- 
lisme, der  findes  i  baade  gammel  og  ny  Aabenbaring.  »Alle 
Ting  var  forud  skabte«,  siger  Mose  Bog,  som  Joseph  Smith 
oversatte.  Med  andre  Ord,  der  var  to  Skabelser,  eller  rettere, 
Skabelsen  omfattede  to  Afsnit,  forst  en  aandelig  og  dernæst 
en  fysisk.  Da  Skaberen  dannede  Mennesker  og  Dyr,  Fiske  og 
Fugle,  skabte  han  dem  først  aandeligt,  derefter  legemligt.  Det 
samme  er  Tilfældet  med  Træer,  Buske,  Blomster  og  alle 
skabte  Ting.  De  blev  til  aandeligt  og  fysiskt,  idet  Aanden  og 
Legemet  udgor  den  levende  Sjæl. 

Den  Kendsgerning,  at  vi  ikke  ser  Aandernes  Verden,  er  ikke 
noget  gyldigt  Modbevis  mod  dens  Tilværelse,  ligesaa  lidt  som 
Menneskeaandens  Usynlighed  er  et  saadant.  Aandelige  Ting 
ses  aandeligt,  og  kun  de  aandeligtsindede  kan  forstaa  dem. 
Der  er  ogsaa  et  aandeligt  Syn  saavel  som  en  aandelig  Fatte- 
evne. Ligesom  naturlige  Genstande  ses  med  det  naturlige  Øje, 
saaledes  kan  aandelige  Ting  --  der  er  ligesaa  virkelige  som 
de  naturlige  —  kun  ses  med  Aandens  Øjne.  Evnen  til  at  se 
med  det  aandelige   Syn,  som  alle  besidder,  men  kun  faa  i 

Stand  til  at  bruge  under  nuværende  Forhold,  udgor,  hvad  vi 
kalder  en  Sér,  en  Mand  lig  Moses,  der  saa  Gud  Ansigt  til  An- 
sigt. En  saadan  Mand  var  Joseph  Smith,  Profeten,  der  præ- 
siderer over  denne  den  sidste  og  største  af  de  evangeliske  Ud- 
delinger. 

Der  er  to  Slags  Aander  i  Aandernes  Verden,  de,  der  aldrig 
har  haft  jordiske  Legemer,  og  de,  som  har  haft  Legemer,  men 
»er  gaaet  hinsides«.  Lys  og  Morke  adskiller,  og  gode  og  daar- 
lige  Aander  befolker  Aandernes  Verden,  hver  paa  sin  egen 
Plads  og  Omraade. 

En  af  Mormons  Bogs  Profeter  har  dette  at  sige  angaaende 
de  afdødes  Aander  og  deres  indbyrdes  forskellige  Tilstande: 
»Nu,  angaaende  Sjælens  Tilstand  mellem  Doden  og  Opstan- 
delsen: Se,  det  er  bleven  mig  kundgjort  af  en  Engel,  at  alle 
Menneskers  Aander,  saa  snart  de  forlader  delte  dodelige  Le- 
geme, ja  alle  Menneskers  Aander,  hvad  enten  de  er  gode  eller 
onde,  bliver  bragt  hjem  til  den  Gud,  som  gav  den  Livet.  Og 
da  sker  det,  at  deres  Aander,  som  er  retfærdige,  indfores  i  en 
Lyksaligheds  Tilstand,  som  kaldes  Paradis,  en  Hvilens  Til- 
stand, en  Freds  Tilstand,  hvori  de  skulle  hvile  fra  al  deres 
Møje  og  fra  al  Bekymring  og  Sorg  og  deslige.  Og  da  skal  det 
ske,  at  de  Ugudeliges  Aander,  ja  de,  der  er  onde  .  .  .  skulle 
vorde  udkastede  i  det  yderste  Morke;  der  skal  være  Graad  og 
Jammer  og  Tænders  Gnidsel.  .  .  .  Saaledes  er  de  Ugudeliges 
Sjæles  Tilstand;  ja,  i  Morke  og  i  en  skrækkelig,  frygtelig  For- 
ventning af  Guds  Vredes  brændende  Nidkærhed  over  sig. 
Saaledes  forbliver  de  i  denne  Tilstand,  saavel  som  de  Retfær- 
dige i  Paradis,  indtil  Tiden  for  deres  Opstandelse.« 

Saa  langt  er  Aandeverdenen  altsaa  fra  at  være  Himmelen, 
at  en  Del  af  den  er  Hades  eller  Helvede.  Hentydende  til  den 
Slags  Aander,  som  befolker  Hades,  siger  vor  Profet:  »De  Hen- 
sovedes Aanders  store  Elendigheder  bestaar  i  at  vide,  at  de 
ikke  har  opnaaet  den  Herlighed,  som  andre  nyder,  og  som  de 
selv  kunde  have  haft,  og  de  er  deres  egne  Anklagere., < 

Hvad  her  har  været  omtalt,  er  ikke  alt,  hvad  der  foregaar  i 
Aandernes  Verden.  Den  er  »et. Sted,  hvor  Forberedelse,  Udvik- 

ling,  Oplysning  og  Undervisning  foregaar,  hvor  Aandeme 
tugtes  og  opdrages,  og  hvor  de,  hvis  de  er  værdige  dertil,  kan 
blive  undervist  om  Evangeliet.  Kort  sagt,  det  er  et  Sted,  hvor 
Evangeliet  forkyndes,  og  hvor  Tro,  Omvendelse  og  gode  Ger- 
ninger kan  udoves.«  Saaledes  siger  Parley  P.  Pratt,  og  han 
fortsætter: 

»I  Aandernes  Verden  findes  alle  de  intellektuelle  Væsener 
med  de  samme  Forskelligheder  som  her  paa  Jorden.«  Og  han 
henviser  til,  at  Jesus  Kristus  og  Roveren  »begge  gik  til  det 
samme  Sted«,  nemlig  til  Aandeverdenen  —  men  under  vidt 
forskellige  Forhold.  Den  ene  var  der  med  al  den  Intelligens, 
Lykke,  Miskundhed  og  Barmhjertighed,  som  kendetegner  en 
Lærer,  en  Budbærer,  beskikket  til  at  forkynde  det  glade  Bud- 
skab til  de  Ydmyge,  at  læge  de  saarede  Hjerter,  troste  de 
Sorgmodige,  udraabe  Befrielse  til  de  Bundne  og  prædike  Evan- 
geliet for  Aanderne,  som  var  i  Forvaring,  at  de  kunne  blive 
dømte  paa  Menneskers  Vis  i  Kodet;  medens  den  anden  gik 
dertil  som  en  Røver,  der  havde  udaandet  paa  Korset  som  en 
Forbryder,  og  som  var  syndefuld,  uvidende,  udannet  og  ufor- 
beredt paa  Opstandelsen  og  forst  og  fremmest  maatte  have 
Syndernes  Forladelse  og  undervises  om  Vejen  til  Frelse. 

Præsident  Joseph  F.  Smith,  den  sjette  til  al  lede  Kristi 
Kirke  i  denne  Uddeling,  saa  i  et  Syn  Frelserens  Besog  til 
Aandernes  Verden,  der  omtales  i  Peters  forste  Brev.  Præ- 
sident Smith  siger:  »Jeg  saa  de  Dødes  Hærskarer,  baade  smaa 
og  store.  Og  forsamlede  tilsammen  paa  ét  Sted  saa  jeg  en 
utallig  Skare  af  de  Retfærdiges  Aander.  ...  De  var  fyldt  med 
Glæde  og  Lyksalighed  og  frydede-  sig  med  hverandre,  fordi 
deres  Forløsningsdag  var  nær  for  Haanden.  Guds  Son  viste 
sig  iblandt  dem  og  prædikede  det  evige  Evangelium  til  dem, 
Læren  om  Opstandelsen  og  Menneskenes  Forløsning.  .  .  .  Jeg 
saa,  at  Herren  ikke  personligt  gik  ud  blandt  de  Ugudelige  og 
Genstridige,  som  for  havde  forkastet  Sandheden,  men  sé,  ud 
af  og  blandt  de  Retfærdige  organiserede  han  sine  Hærskarer 
og  beskikkede  Budbærere  iklædte  Magt  og  Myndighed,  og 
disse  kaldte  han  til  at  gaa  ud  med  Evangeliets  Lys  til  dem, 

som  var  i  Mørke,  ja  til  alle  Menneskers  Aander.  .  .  .  Jeg  saa, 
at  de  trofaste  Ældster  i  denne  Uddeling,  som  forlod  den  jor- 
diske Tilværelse,  fortsatte  deres  Arbejde  med  Evangeliets  For- 
kyndelse blandt  de,  der  er  i  Mørke  og  i  Syndens  Lænker  i  den 
store  Aandernes  Verden.« 

Det  nye  Lys,  som  her  kastes  over  dette  Emne,  indeholdes  i 
Præsident  Smiths  Erklæring  om,  at  da  Frelseren  besøgte  Iiid- 
vaanerne  af  Aandernes  Verden,  var  det  for  de  ugudelige  Aan- 
ders  Vedkommende  gennem  Stedfortrædere  og  ikke  person- 
ligt. Han  forvaltede  blandt  de  retfærdige  Aander  direkte,  men 
blandt  de  uretfærdige  indirekte  ved  at  sende  sine  Tjenere  til 
dem,  bærende  det  hellige  Præstedommes  Myndighed  og  ret- 
mæssigt beskikkede  til  at  tale  og  handle  i  hans  Navn  og  Sted. 
Denne  Forklaring  er  lidt  forskellig  fra  den  almindeligt  an- 
tagne Opfattelse,  at  Frelseren  personligt  besøgte  baade  ret- 
færdige og  ugudelige  Aander. 

Aandernes  Verden  er  ikke  Himmelen  undtagen  i  relativ  For- 
stand og  da  kun  tildels.  Den  er  et  midlertidigt  Opholdssted  for 
Guds  Børn,  medens  de  gennemgaar  en  Renselse  og  Udvikling 
som  en  Forberedelse  for  noget  højere  og  bedre.  Himmelen  — 
den  højeste  Herlighed  —  er  et  evigt  Hjem  for  de  fuldkomne 
og  herliggjorte  blandt  vor  Faders  Børn. 


NAAR  DØDEN   KALDER. 

Forfatteren  til  »Bibel-Tanker«,  der  publiseres  i  »Deseret 
News«,  mistede  for  nogen  Tid  siden  sin  Søster  og  skrev  i  den 
Anledning  følgende  tankevækkende  Linier: 

Min  Soster  døde  forleden  Dag.  Vi  saa  hende  befriet  fra  en 
lang  Sygdom,  forbunden  med  store  Lidelser  og  Smerter;  hen- 
des martrede  Legeme  var  udslidt  i  Kampen  for  Livet.  Jeg 
tror  ikke,  hun  ventede  at  blive  rask,  men  hendes  inderligste 
Ønske  var  at  leve  længe  nok  til  at  byde  en  fraværende  og 
højtelsket  Søster  velkommen  hjem.  Hendes  stærke  Vilje  og 
al  den  Tro,  som  hun  og  os  alle  kunde  udøve,  var  ikke  i  Stand 


303 

til  at  opfylde  hendes  Ønske;  hun  hensov  fredeligt  og  forlod 
denne  Tilværelse,  i  hvilken  vi  havde  kendt  og  elsket  hende. 

Hun  blev  lagt  i  Kisten  iført  de  Sidste-Dages  Helliges 
smukke  Begravelsesklæder,  og  vi  overgav  hendes  stakkels  Le- 
geme til  Moder  Jord,  Støv  til  Støv,  indtil  Opstandelsens  Mor- 
gen. Smukke  og  veltalende  Ord  blev  talt  ved  hendes  Begra- 
velse af  Venner  og  Paarorende,  der  havde  kendt  hende  i 
mange  Aar.  Med  den  højeste  Anerkendelse  og  Ærbødighed 
erklærede  de,  at  hendes  Liv  havde  været  en  eneste  uegennyt- 
tig Opofrelse,  fuld  af  Mildhed  og  Kærlighed  og  med  en  aldrig 
svigtende  Kristentro  og  gode  Gerninger.  Jeg  ønsker  at  ned- 
skrive disse  Ting,  thi  de  er  sande;  og  støtter  Vidnesbyrdet  om 
hendes  Livs  Hengivenhed  til  den  Tro,  som  hendes  Fader  og 
Moder  havde,  thi  de  var  ogsaa  Sidste-Dages  Hellige.  Nogle 
faa  Dage  før  sin  Død  dikterede  hun  folgende  Linier,  bestemt 
til  at  læses  ved  en  Familiesammenkomst,  i  disse  gentages 
hendes  højtagtede  Faders  velkendte  Vidnesbyrd.  Hun  kaldte 
det  en  Hilsen:  »Glem  det  ikke!  hvad  der  end  ellers  slaar  fejl, 
saa  husk  altid  dette:  Mormonismen  er  alligevel  Sandhed.« 

Dette  Vidnesbyrd,  som  uden  Skygge  af  Tvivl  fyldte  hele 
hendes  Liv,  var  hendes  Afskedsbudskab  til  sine  Slægtninge, 
og  derved  efterlod  hun  dem  noget  at  tænke  paa,  noget  at  over- 
veje og  gøre  Brug  af.  Hos  hende  var  der  ingen  Tvivl  om  den 
fuldkomne  Sandhed  af  Jesu  Kristi  Evangelium,  saaledes  som 
den  indeholdes  i  de  Sidste-Dages  Helliges  Lære,  almindeligt 
kaldet  »Mormonismen«.  Hun  virkede  med  utrættelig  Flid  for 
denne  Lære  ved  sit  Eksempel  og  sit  Liv,  og  hun  vandt  mange 
Menneskers  Tillid,  Beundring  og  Kærlighed,  og  de,  som  kom 
i  Berøring  med  hende,  blev  overbeviste  om  Evangeliets  Sand- 
heder gennem  den  Maade,  hvorpaa  hun  lagde  dem  for  Dagen 
i  sin  egen  Handlemaade,  og  ved  den  Overbevisningens  Varme, 
hvormed  hun  forsvarede  dem  overfor  andre.  Blandt  disse 
Lærdomme  var  Troen  paa  et  Liv  herefter,  Opstandelsen  fra 
de  Døde  og  evig  Herlighed,  hvilke  fyldte  hendes  Hjerte  med 
et  lykkeligt  Haab  og  en  trøsterig  Forvisning,  der  be rovede 
Døden  dens  Gru  og  Graven  dens  Rædsel.  Hun  troede  som 

Profeten  Daniel  forudsaa  længe  for  Kristi  Komme  i  Tidernes 
Midte: 

»Og  mange  af  dem,  som  sove  i  Stovets  Jord,  skulde  op- 
vaagne,  somme  til  et  evigt  Liv,  og  somme  til  Skam,  til  evig 
Afsky.  Men  de  forstandige  skulle  skinne  som  den  udstrakte 
Befæstnings  Skin;  og  de,  der  forte  de  mange  til  Retfærdighed, 
som  Stjernerne  evindeligt  og  altid.« 

Hun  var  en  af  dem,  der  forte  mange,  især  smaa  Born,  ind 
paa  Retfærdighedens  Vej;  og  hun  troede  ubetinget  paa  Jesu 
Ord  til  Martha: 

»Jeg  er  Opstandelsen  og  Livet;  den,  som  tror  paa  mig,  skal 
leve,  om  han  end  dør.« 

Endvidere,  denne  trofaste  Sidste-Dages  Hellig  horte  og  ad- 
lød med  hele  sit  Hjerte,  Sjæl  og  Sind  vor  Frelsers  Kaldelse 
og  blev  en  af  hans  Efterfølgere: 

»Kommer  hid  til  mig  alle,  som  lide  Møje  og  ere  besværede, 
og  jeg  vil  give  eder  Hvile.  Tager  mit  Aag  paa  eder  og  lærer  af 
mig;  thi  jeg  er  sagtmodig  og  ydmyg  af  Hjertet;  saa  skulle  I 
finde  Hvile  for  eders  Sjæle.  Thi,  mit  Aag  er  gavnligt,  og  min 
Byrde  er  let.«  i 

I  Dødens  Time,  naar  vore  Kære  forlader  os,  og  vi  ikke  se 
dem  mere,  vil  vi  saa  ikke  spørge:  »Hvor  er  de,  hvortil  er  de 
gaaet,  hvad  er  deres  Livstilstand,  deres  Omgivelser,  Forhold 
og  Virksomhed?«  Er  det  muligt  at  faa  et  Svar  paa  disse 
Sporgsmaal?  Min  Søster  tvivlede  ikke  el  Øjeblik  om  Svaret. 
Vi,  som  har  samme  Tro,  tvivler  heller  ikke  om,  at  hendes 
Forventninger  er  blevne  opfyldte.  De  hviler  paa  en  ubetinget, 
oprigtig  og  fuldkommen  Modtagelse  af  Jesu  Kristi  Evan- 
gelium, hvilket  er  Mormonisme. 

